smcproject/ml-wiki-sentences huggingface dataset:
പൗരത്വ ഭേദഗതി യുമായി ബന്ധപ്പെട്ട് ജാമിഅ മില്ലിയ ഇസ്ലാമിയ യിലെ വിദ്യാർത്ഥികളെ ക്യാമ്പസിനുള്ളിൽ കയറി പോലീസ് ആക്രമിച്ചതിൽ പ്രതിക്ഷേധിച്ച് തെക്കൻ ഡൽഹിയെയും നോയ്‌ഡയേയും ബന്ധിപ്പിക്കുന്ന പ്രധാനപ്പെട്ട റോട്ടിൽ അന്ന് രാത്രി പത്ത് മണിക്ക് പത്ത് സ്ത്രീകൾ തുടങ്ങി വക്കുകയും പിന്നീട് ആയിരക്കണക്കിന് സ്ത്രീകൾ ഇതിനോടൊപ്പം ചേരുകയും ചെയ്ത  ശ്രദ്ധേയമായ സമരമാണ് ഷഹീൻ ബാഗ് സമരം.
2019 ഡിസംബർ 15 നു തുടങ്ങിയ ഈ സമരം  തികച്ചും സമാധാനപരമായാണ് മുന്നേറിയത്.
2020 ഫിബ്രവരി 02  വരെ 50 ദിവസത്തേക്ക് അഹിംസാത്മക പ്രതിരോധം ഉപയോഗിച്ച് ന്യൂഡൽഹിയിലെ ഒരു പ്രധാന ഹൈവേ തടഞ്ഞാണ് സമരം നടന്നുവരുന്നത്.
സി‌എ‌എ-എൻ‌ആർ‌സി-എൻ‌പി‌ആറിനെതിരെ തുടരുന്ന ഏറ്റവും ദൈർഘ്യമേറിയ പ്രതിഷേധമായി ഇത് മാറി.
അവലംബങ്ങൾ ↑ https://shababweekly.in/%E0%B4%B6%E0%B4%BE%E0%B4%B9%E0%B5%80%E0%B4%A8%E0%B5%8D%E2%80%8D%E0%B4%AC%E0%B4%BE%E0%B4%97%E0%B5%81%E0%B4%95%E0%B4%B3%E0%B5%8D%E2%80%8D-%E0%B4%AE%E0%B5%81%E0%B4%B8%E0%B5%8D%E2%80%8C%E0%B4%B2%E0%B4%BF/ ↑ ↑ ↑
ശാകി, അസർബയ്ജാൻ ഇംഗ്ലീഷ് വിലാസം https://ml.wikipedia.org/wiki/Shaki,_Azerbaijan
വടക്കുപടിഞ്ഞാറൻ അസർബൈജാനിൽ, നഗരം സ്ഥിതിചെയ്യുന്ന റയോണിന്റെ അതേ പേരിൽ അറിയപ്പെടുന്ന ഒരു നഗരമാണ് ശാകി .
ഗ്രേറ്റർ കോക്കസസ് പർവ്വതനിരയുടെ തെക്ക് ഭാഗത്തായി ബാക്കുവിൽ നിന്ന് ഏകദേശം 240 കിലോമീറ്ററോളം (150 മൈൽ) ദൂരത്തിൽ വടക്കൻ അസർബൈജാനിലാണ് ശാകി നഗരം സ്ഥിതി ചെയ്യുന്നത്.
ഈ നഗരത്തിലെ ആകെ ജനസംഖ്യ 63,000 ആണ്.
അസർബൈജാനി ചരിത്രകാരന്മാരുടെ അഭിപ്രായത്തിൽ, പട്ടണത്തിന്റെ പേരായ ശാകി ബിസി ഏഴാം നൂറ്റാണ്ടിൽ ആധുനിക അസർബൈജാൻ പ്രദേശത്തെത്തുകയും നിരവധി നൂറ്റാണ്ടുകളിലൂടെ അവിടം ജനസാന്ദ്രമാക്കുകയും ചെയ്ത ശാകന്മാരുടെ വംശനാമത്തിലേക്ക് പോകുന്നു.
മധ്യകാല സ്രോതസ്സുകളിൽ, നഗരത്തിന്റെ പേര് ഷെക്ക്, ഷെക്കി, ഷാക്ക, ഷാക്കി, ഷക്നെ, ഷാക്കൻ, ഷാക്കാൻ, ഷെക്കിൻ എന്നിങ്ങനെ വിവിധ രൂപങ്ങളിൽ കാണപ്പെടുന്നു.
ഒന്നാം നൂറ്റാണ്ടിലെ അൽബേനിയൻ സംസ്ഥാനങ്ങളിലെ ഏറ്റവും വലിയ നഗരങ്ങളിലൊന്നായിരുന്നു ഷാക്കി.
പുരാതന അൽബേനിയക്കാരുടെ പ്രധാന ക്ഷേത്രം സ്ഥിതിചെയ്തിരുന്നതും അവിടെയായിരുന്നു.
ഷാക്കി രാജ്യം 11 ഭരണ പ്രവിശ്യകളായി വിഭജിക്കപ്പെട്ടിരുന്നു.
അറബ് അധിനിവേശത്തിനുമുമ്പുള്ള കാലത്ത് ഒരു പ്രധാന രാഷ്ട്രീയ സാമ്പത്തിക നഗരമായിരുന്നു ഷാക്കി.
എന്നാൽ അറബികളുടെ ആക്രമണ ഫലമായി ഷാകി മൂന്നാമത്തെ എമിറേറ്റിലേക്ക് കൂട്ടിച്ചേർക്കപ്പെട്ടു.
അറബ് കാലിഫേറ്റ് ദുർബലമായ കാലഘട്ടത്തിൽ ഒരു സ്വതന്ത്ര ജോർജിയ ഭരണകൂടമായ ഹെറെറ്റി സ്ഥാപിക്കപ്പെട്ടു.
അസർബൈജാനിലെ അറ്റാബെഗുകളും ഖ്വാറസ്മിയൻ സാമ്രാജ്യവും ഈ നഗരത്തെ ഭരിച്ചിരുന്നു.
പ്രാചീനകാലം
2700 വർഷത്തിലേറെ പഴക്കമുള്ള ബൃഹത്തായ വാസസ്ഥലങ്ങളുടെ തെളിവുകൾ ഷാക്കിയിൽനിന്ന് കണ്ടെത്തിയിട്ടുണ്ട്.
കരിങ്കടലിന്റെ വടക്ക് ഭാഗത്ത് നിന്ന് ഡെർബെൻഡ് ചുരം വഴി തെക്കൻ കോക്കസസിലേയ്ക്കും അവിടെ നിന്ന് ഏഴാം നൂറ്റാണ്ടിൽ ഏഷ്യാമൈനറിലേക്കും കടന്ന് അലഞ്ഞുനടന്ന ഒരു വിഭാഗം ഇറാനിയൻ ജനതയായിരുന്നു ശാകന്മാർ.
തെക്കൻ കോക്കസസിലെ സകസേന എന്നു വിളിക്കപ്പെട്ടിരുന്ന പ്രദേശത്തെ ഫലഭൂയിഷ്ഠമായ ഒരു ഭൂഭാഗം അവർ കൈവശപ്പെടുത്തിയിരുന്നു.
ശാകന്മാർ കൈവശപ്പെടുത്തിയിരുന്ന പ്രദേശങ്ങളിലൊന്നായിരുന്നു ഷാക്കി നഗരം.
യഥാർത്ഥ വാസസ്ഥലത്തിന്റെ കാലം വെങ്കലയുഗത്തിന്റെ അവസാനത്തിലാണെന്ന് കരുതപ്പെടുന്നു.
മംഗോളിയൻ അധിനിവേശത്തിന് മുമ്പ് അസർബൈജാനിലെ അറ്റാബെഗുകളും ഖ്വാറസ്മിയൻ സാമ്രാജ്യവും ഈ നഗരം ഭരിച്ചിരുന്നു.
ഫ്യൂഡൽ കാലഘട്ടം
ഒൻപതാം നൂറ്റാണ്ടിന്റെ ആരംഭത്തിൽ ശാക കാംബാനുമായി (പടിഞ്ഞാറ്) ചേരുകയും പതിനാലാം നൂറ്റാണ്ടിന്റെ ആദ്യ പകുതിയിൽ ഹുലാഗു ഖാന്റെ ഭരണം തകർന്നതിനുശേഷം, സിദി അഹമ്മദ് ഒർലറ്റിന്റെ ഭരണത്തിനുകീഴിൽ സ്വാതന്ത്ര്യം നേടുകയും ചെയ്തു.
1500 കളുടെ തുടക്കത്തിൽ, സഫാവിദ് രാജാവ് ഇസ്മായിൽ I (കാലം: 1501–1524) ഈ പ്രദേശം കീഴടക്കിയെങ്കിലും സഫാവിഡ് പരമാധികാരത്തിനുകീഴിൽ നഗരം അതിന്റെ പരമ്പരാഗത ഭരണാധികാരികളുടെ ഭരണത്തിൽത്തന്നെ തുടർന്നു.
ഇസ്മായിലിന്റെ പുത്രനും പിൻഗാമിയുമായിരുന്ന ഷാ തഹ്മാസ്പ് (കാലം. 1524–1576) ഈ സംവിധാനം അവസാനിപ്പിച്ചുകൊണ്ട് 1551 ൽ പട്ടണം ഭരിക്കുന്നതിനായി ആദ്യത്തെ ക്വിസിൽബാഷ് ഗവർണറെ നിയമിച്ചു.
1578 നും 1603 നുമിടയിലും 1724 നും1735 നും ഇടയിലുമായി രണ്ടുതവണ ഓട്ടോമൻ‌മാർ തങ്ങളുടെ ആക്രമണങ്ങളിലൂടെ സഫാവിഡ് ഭരണത്തിന് ഇടങ്കോലിട്ടു.
1743 ൽ നാദർ ഷായുടെ ഭരണകാലത്ത് കൊക്കേഷ്യൻ ഖാനേറ്റുകളിലെ ഏറ്റവും ശക്തമായ ഫ്യൂഡൽ സംസ്ഥാനങ്ങളിലൊന്നായിരുന്ന ശാകി ഖാനേറ്റ് സ്ഥാപിതമായി.
ശാക്കി ഖാനേറ്റ് നിലനിന്നിരുന്ന കാലത്ത് നഗരത്തിലെ പ്രാദേശിക ജനങ്ങൾ പട്ടുനൂൽപ്പുഴു വളർത്തൽ, കരകൌശലം, വ്യാപാരം എന്നിവയിൽ ഏർപ്പെട്ടിരുന്നു.
കിഷ് നദിയിലെ വെള്ളപ്പൊക്കത്തിന്റെ ഫലമായി ശാകി നഗരം ഭാഗികമായി നശിപ്പിക്കപ്പെടുകയും ഇന്നത്തെ നഗരത്തിന്റെ സ്ഥാനത്ത് അതിന്റെ ജനസംഖ്യ പുനരധിവസിപ്പിക്കപ്പെടുകയും ചെയ്തു.
1813 ൽ ഗുലിസ്ഥാൻ ഉടമ്പടി പ്രകാരം ഈ പ്രദേശം റഷ്യ പൂർണമായും പിടിച്ചടക്കുകയും 1819 ൽ ഖാനേറ്റ് നിർത്തലാക്കിക്കൊണ്ട് അതിന്റെ സ്ഥാനത്ത് ശാക്കി പ്രവിശ്യ സ്ഥാപിക്കുകയും ചെയ്തു.
1840 ൽ ഷെമാഖ, ബാക്കു, സുഷ, ലങ്കാരൻ, ഡെർബന്റ്, കുബാൻ എന്നീ പ്രവിശ്യകളുമായി ശാക്കി പ്രവിശ്യ ലയിപ്പിക്കപ്പെടുകയും കാസ്പിയൻ ഒബ്ലാസ്റ്റ് രൂപീകരിക്കപ്പെടുകയും ചെയ്തു.
അതേസമയംതന്നെ ശാകിയുടെ പേര് നുഹ എന്നാക്കി മാറ്റുകയും ചെയ്തു.
1846 ൽ ഓബ്ലാസ്റ്റ് പിരിച്ചുവിടുകയും ഇത് ഷെമാഖ ഗവർണറേറ്റിന്റെ റയോൺ ആസ്ഥാനമായി മാറുകയും ചെയ്തു.
1859 ൽ ഷെമാഖയിലുണ്ടായ ഭൂകമ്പത്തെത്തുടർന്നുള്ള കാലത്ത് ഗവർണറേറ്റിന്റെ പേര് ബാക്കു ഗവർണറേറ്റ് എന്നായി പുനർനാമകരണം ചെയ്തു.
1868 ഫെബ്രുവരി 19 ന്, നുഹ റയോൺ 1 ആയി പുതുതായി സൃഷ്ടിക്കപ്പെട്ട യെലിസാവെറ്റ്പോൾ ഗവർണറേറ്റിലേക്ക് കൈമാറ്റം നടത്തി.
സോവിയറ്റ് യൂണിയൻ സ്ഥാപിതമായതിനുശേഷം അത് നുഹ റയോണിന്റെ കേന്ദ്രമായി മാറി.
1963 ജനുവരി 4 ന്‌ ഇത്‌ നിർത്തലാക്കുകയും ഒരു വർ‌ത്താഷെനിലേയ്ക്ക്‌ ബന്ധിപ്പിക്കുകയും ചെയ്‌തു.
നുഹ ഒന്ന് 1965 ൽ വീണ്ടും സ്ഥാപിക്കപ്പെടുകയും ഒടുവിൽ നഗരവും റയോണും 1968 ൽ അവയുടെ പരമ്പരാഗത പേരിലേയ്ക്ക് തിരിച്ചുവരുകയും ചെയ്തു.
ചരിത്രത്തിലുടനീളം പലതവണ നശിപ്പിക്കപ്പെട്ട ഈ നഗരം അതിനാൽത്തന്നെ, ഇവിടെ നിലവിൽ സംരക്ഷിക്കപ്പെട്ടിട്ടുള്ള ഏറ്റവും പുരാതനമായ ചരിത്ര-വാസ്തുവിദ്യാ സ്മാരകങ്ങളെന്നു പറയാവുന്നത് 16 മുതൽ 19 വരെ നൂറ്റാണ്ടുകളിൽ മാത്രമുള്ളതാണ്.
നിരവധി നൂറ്റാണ്ടുകളായി ഒരു പട്ടുനൂൽ പ്രജനന കേന്ദ്രമെന്ന നിലയിലും ശാകി പ്രശസ്തമായിരുന്നു.
യഥാർഥത്തിൽ ഒരു താഴ്ന്ന പ്രദേശത്ത് കിഷ് നദിയുടെ ഇടത് കരയിലായി ആദ്യം സ്ഥിതിചെയ്തിരുന്ന ഈ പട്ടണം 1772 ലെ വിനാശകരമായ വെള്ളപ്പൊക്കത്തെത്തുടർന്ന് ഇന്നത്തെ സ്ഥലത്തേക്ക് മാറ്റി സ്ഥാപിക്കുകയും ഷാക്കി ഖാനാറ്റിന്റെ തലസ്ഥാനമായി മാറുകയും ചെയ്തു.
നഗരത്തിന്റെ പുതിയ സ്ഥാനം നുഖ ഗ്രാമത്തിനടുത്തായതിനാൽ, 1968 വരെ ഇത് നഖ എന്നറിയപ്പെടുകയും 1968 ൽ ശാകി എന്ന പേരിലേക്ക് തിരിച്ചു വരുകയും ചെയ്തു.
റിപ്പബ്ലിക് കാലഘട്ടം
2008 ഡിസംബർ 8 ന് ക്യോട്ടോ സിറ്റി കൗൺസിൽ ചെയർമാൻ ഡെയ്‌സാകു കടോകാവയിൽനിന്നുള്ള കത്തിൽ, വേൾഡ് ഹിസ്റ്റോറിക്കൽ സിറ്റീസ് ലീഗിലെ അംഗമായിരുന്നു ഷാക്കി എന്ന് വ്യക്തമാക്കപ്പെട്ടു.
2008 ഒക്ടോബറിൽ നടന്ന വേൾഡ് സിറ്റിസ് ലീഗിന്റെ യോഗത്തിന് ശേഷമാണ് ഷാക്കി ഇതിലെ അംഗമായിത്തീർന്നത്.
2012 ൽ നവീകരണ, നിർമാണ മേഖലയിൽ ചെയ്യേണ്ട പ്രവർത്തനങ്ങൾ തിരിച്ചറിയപ്പെടുകയും ഷാക്കി സിറ്റി എക്സിക്യൂട്ടീവ് അതോറിറ്റിയും വാസ്തുവിദ്യാ നഗരവൽക്കരണ സമിതിയും ചേർന്ന് ഷാക്കി നഗരത്തിലെ പൊതു നവീകരണ പദ്ധതി തയ്യാറാക്കുകയും ചെയ്തു.
പൊതുപദ്ധതി അനുസരിച്ച്, നിരവധി അടിസ്ഥാന സൌകര്യങ്ങൾ നടപ്പാക്കുന്നതോടൊപ്പം നഗരം പടിഞ്ഞാറൻ ദിക്കിലേയ്ക്ക് വികസിപ്പിക്കാനും ഓക്സുഡ്, ഇഞ്ച, കിഷ്, ക്വോക്സ്മുഖ് ഗ്രാമങ്ങൾ ഷാക്കിയിലേക്ക് ഉൾപ്പെടുത്താനും പദ്ധതിയിട്ടിരുന്നു.
ഗ്രേറ്റർ കോക്കസസിന്റെ മഞ്ഞുമലകളാൽ വലയം ചെയ്യപ്പെട്ട ശാകി നഗരത്തിന്റെ ചില ഭാഗങ്ങൾ 3000 മുതൽ 3600 മീറ്റർ വരെ ഉയരത്തിലെത്തുന്നു.
ചക്രവാതങ്ങളും ചുഴലിക്കൊടുങ്കാറ്റുകളും വായു പിണ്ഡങ്ങളും പ്രാദേശിക വാതങ്ങളുമുൾപ്പെട്ട ഒരു കാലാവസ്ഥയാണ് ഷാക്കിയിലേത്.
ശാകി നഗരത്തിലെ ശരാശരി വാർഷിക താപനില 12 ° സെൽഷ്യസ് ആണ്.
ജൂൺ, ഓഗസ്റ്റ് മാസങ്ങളിൽ ശരാശരി താപനില 20 മുതൽ 25 ഡിഗ്രി സെൽഷ്യസ് വരെ വ്യത്യാസപ്പെടുന്നു.
പ്രദേശത്തിനു ചുറ്റുമുള്ള മലയോര വനങ്ങൾ നഗരത്തെ വെള്ളപ്പൊക്കത്തിൽ നിന്നും വേനൽക്കാലത്തെ അത്യധികമായ ചൂടിൽനിന്നും സംരക്ഷിക്കുന്നു.
കിഷ്, ഗുർജാന എന്നിവയാണ് നഗരത്തിലൂടെ ഒഴുകുന്ന പ്രധാന നദികൾ.
അസർബയ്ജാൻ സോവിയറ്റ് ആധിപത്യത്തിലായിരുന്ന കാലത്ത്, പലരും ധാതു നീരുറവകളിൽ കുളിക്കാനായി ശാകിയിലേക്ക് എത്താറുണ്ടായിരുന്നു.
അവലംബം ↑ ↑ ↑ ↑ Encyclopaedia Iranica.
Arrān ↑ "Shaki" , in Historical Dictionary of Azerbaijan 1999, p. 117 ↑ ↑ ↑ ↑
ശാദുലി റാത്തീബ്
സൂഫിസത്തിലെ ശാദുലിയ്യ സരണിയിലെ { ത്വരീഖത്ത് } സ്തോത്ര പ്രകീർത്തന അനുഷ്ഠാനമാണ് ശാദുലി റാത്തീബ്.
താളാത്മകമായ ഈരടികളാലും {ബൈത്തുകൾ} പ്രതേക താള ഭാവത്തിലുള്ള ചലനങ്ങളാലും ( റഖ്സ് ) ശ്രദ്ധയാകർഷിക്കുന്ന കർമ്മമാണിത്.
ശാദുലിയ്യ ത്വരീഖത്ത് സ്ഥാപകനായ ഇമാം നൂറുദ്ദീൻ അബുൽ ഹസ്സൻ അലി ശാദുലി റാസി ശിഷ്യന്മാർക്കായി ചിട്ടപ്പെടുത്തി പകർന്നു നൽകിയ സ്തോത്രങ്ങളുടെ കൂട്ടം { ഔറാദ് } ആണ് ഹിസ്ബുൾ ബഹ്ർ , ശാദുലി റാത്തീബ് എന്നിവ.
ഇസ്ലാമിക മത പ്രചാരണവുമായി ഈ മാർഗ്ഗത്തിലെ സൂഫികൾ സഞ്ചരിച്ചയിടങ്ങളിലെ ജനസമൂഹങ്ങളിൽ ഇത്തരം അനുഷ്ഠാനങ്ങളും ചിരകാല പ്രതിഷ്ഠ നേടി.
ഇത് കാണുക ശാദുലി റാത്തീബ്
ശഹബാസ് ശരീഫ്
മിയാൻ മുഹമ്മദ് ശഹബാസ് ശരീഫ്  പാകിസ്ഥാൻ മുസ്ലീം ലീഗിന്റെ (എൻ) (പിഎംഎൽ-എൻ) നിലവിലെ പ്രസിഡന്റാണ്.
മുമ്പ് തന്റെ രാഷ്ട്രീയ ജീവിതത്തിൽ, അദ്ദേഹം മൂന്ന് തവണ പഞ്ചാബ് മുഖ്യമന്ത്രിയായി സേവനമനുഷ്ഠിച്ചു, പഞ്ചാബിലെ ഏറ്റവും കൂടുതൽ കാലം മുഖ്യമന്ത്രിയായി.
1988- ൽ പഞ്ചാബിന്റെ പ്രവിശ്യാ അസംബ്ലിയിലേക്കും 1990 -ൽ പാകിസ്ഥാൻ ദേശീയ അസംബ്ലിയിലേക്കും ഷെഹ്ബാസ് തിരഞ്ഞെടുക്കപ്പെട്ടു.
1993 ൽ അദ്ദേഹം വീണ്ടും പഞ്ചാബ് നിയമസഭയിലേക്ക് തിരഞ്ഞെടുക്കപ്പെടുകയും പ്രതിപക്ഷ നേതാവായി തിരഞ്ഞെടുക്കപ്പെടുകയും ചെയ്തു .
1997 ഫെബ്രുവരി 20 ന് അദ്ദേഹം ആദ്യമായി പാകിസ്ഥാനിലെ ഏറ്റവും ജനസംഖ്യയുള്ള പഞ്ചാബ് പ്രവിശ്യയുടെ മുഖ്യമന്ത്രിയായി തിരഞ്ഞെടുക്കപ്പെട്ടു.
1999 ലെ പാകിസ്ഥാൻ അട്ടിമറിക്ക് ശേഷം, ഷെഹ്ബാസ് കുടുംബത്തോടൊപ്പം വർഷങ്ങളോളം സൗദി അറേബ്യയിൽ സ്വയം പ്രവാസം ചെലവഴിച്ചു, 2007 ൽ പാകിസ്ഥാനിലേക്ക് മടങ്ങി.
2008 ലെ പാകിസ്ഥാൻ പൊതുതെരഞ്ഞെടുപ്പിൽ പഞ്ചാബ് പ്രവിശ്യയിൽ പിഎംഎൽ-എൻ വിജയിച്ചതിന് ശേഷം ഷെഹ്ബാസ് രണ്ടാം തവണ മുഖ്യമന്ത്രിയായി നിയമിതനായി.
2013 ലെ പൊതു തിരഞ്ഞെടുപ്പിൽ മൂന്നാം തവണയും പഞ്ചാബിന്റെ മുഖ്യമന്ത്രിയായി തിരഞ്ഞെടുക്കപ്പെട്ട അദ്ദേഹം 2018 ലെ പൊതു തിരഞ്ഞെടുപ്പിൽ പാർട്ടിയുടെ പരാജയം വരെ തന്റെ കാലാവധി സേവിച്ചു.
മുഖ്യമന്ത്രിയായിരുന്ന കാലത്ത്, വളരെ കഴിവുറ്റതും ഉത്സാഹമുള്ളതുമായ ഭരണാധികാരി എന്ന നിലയിൽ ഷെഹ്ബാസ് പ്രശസ്തനായിരുന്നു.
പഞ്ചാബിൽ അതിമോഹമായ അടിസ്ഥാന സൗകര്യ വികസന പദ്ധതികൾക്ക് അദ്ദേഹം തുടക്കമിട്ടു, കാര്യക്ഷമമായ ഭരണത്തിന് അദ്ദേഹം ശ്രദ്ധിക്കപ്പെട്ടു.
പനാമ പേപ്പേഴ്‌സ് കേസിന്റെ പശ്ചാത്തലത്തിൽ അദ്ദേഹത്തിന്റെ സഹോദരൻ നവാസ് ഷെരീഫ് പദവിയിൽ നിന്ന് അയോഗ്യനാക്കപ്പെട്ടതിനെ തുടർന്നാണ് ഷെഹ്ബാസിനെ പാകിസ്ഥാൻ മുസ്ലീം ലീഗ്-എൻ പ്രസിഡന്റായി നോമിനേറ്റ് ചെയ്തത്.
2018ലെ തിരഞ്ഞെടുപ്പിന് ശേഷം പ്രതിപക്ഷ നേതാവായി നാമനിർദേശം ചെയ്യപ്പെട്ടു.
2019 ഡിസംബറിൽ നാഷണൽ അക്കൗണ്ടബിലിറ്റി ബ്യൂറോ (NAB) കള്ളപ്പണം വെളുപ്പിച്ചെന്ന് ആരോപിച്ച് ഷെഹ്ബാസിന്റെയും മകൻ ഹംസ ഷെരീഫിന്റെയും 23 സ്വത്തുക്കൾ മരവിപ്പിച്ചു.
2020 സെപ്തംബർ 28 ന്, NAB ഷെഹ്ബാസിനെ ലാഹോർ ഹൈക്കോടതിയിൽ അറസ്റ്റ് ചെയ്യുകയും കള്ളപ്പണം വെളുപ്പിക്കൽ കുറ്റം ചുമത്തുകയും ചെയ്തു.
വിചാരണയ്ക്കായി അദ്ദേഹത്തെ തടവിലാക്കി.
കള്ളപ്പണം വെളുപ്പിക്കൽ പരാമർശത്തിൽ 2021 ഏപ്രിൽ 14 ന് ലാഹോർ ഹൈക്കോടതി അദ്ദേഹത്തെ ജാമ്യത്തിൽ വിട്ടു.
2020-2022 പാകിസ്ഥാൻ രാഷ്ട്രീയ പ്രതിസന്ധികൾക്കിടയിൽ, ഇമ്രാൻ ഖാനെതിരെയുള്ള അവിശ്വാസ പ്രമേയത്തിന് ശേഷം 2022 ഏപ്രിൽ 11 ന് അദ്ദേഹം പ്രധാനമന്ത്രിയായി തിരഞ്ഞെടുക്കപ്പെട്ടു.
ശാദിപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ശാദിപൂർ .
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ശാദിപൂർ സ്ഥിതിചെയ്യുന്നത്.
ശാദിപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ശാദിപൂർ ൽ 55 വീടുകൾ ഉണ്ട്.
ആകെ ജനസംഖ്യ 247 ആണ്.
ഇതിൽ 131 പുരുഷന്മാരും 116 സ്ത്രീകളും ഉൾപ്പെടുന്നു.
ശാദിപൂർ ലെ സാക്ഷരതാ നിരക്ക് 67.21 ശതമാനമാണ്.
ശാദിപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 36 ആണ്.
ഇത് ശാദിപൂർ ലെ ആകെ ജനസംഖ്യയുടെ 14.57 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 94 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 80 പുരുഷന്മാരും 14 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 94.68 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 52.13 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ശാദിപൂർ ലെ 187  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 55 - - ജനസംഖ്യ 247 131 116 കുട്ടികൾ (0-6) 36 16 20 പട്ടികജാതി 187 101 86 പട്ടിക വർഗ്ഗം 0 0 0 സാക്ഷരത 67.21 % 54.82 % 45.18 % ആകെ ജോലിക്കാർ 94 80 14 ജീവിതവരുമാനമുള്ള ജോലിക്കാർ 89 79 10 താത്കാലിക തൊഴിലെടുക്കുന്നവർ 49 39 10 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
ശഹ്‌റിസത്ത് അബ്ദുൽ ജലീൽ ഇംഗ്ലീഷ് വിലാസം https://ml.wikipedia.org/wiki/Shahrizat_Abdul_Jalil
ഒരു മലേഷ്യൻ രാഷ്ട്രീയ പ്രവർത്തകയാണ് ശഹ്‌റിസത്ത് അബ്ദുൽ ജലീൽ (Shahrizat Abdul Jalil) .
2009 മുതൽ 2012 വരെ മലേഷ്യൻ മന്ത്രസഭയിൽ വനിതാ, കുടുംബ, കമ്മ്യൂണിറ്റി വികസന മന്ത്രിയായിരുന്നു.
1995 മുതൽ 2008 വരെ ലെംബ പന്തായി പാർലമെന്റ് മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റിൽ അംഗമായിരുന്നു.
ഇതിന് ശേഷം മലേഷ്യൻ പാർലമെന്റിന്റെ ഉപരിസഭയായ ദേവൻ നെഗാരയിൽ അംഗമായിരുന്നിട്ടുണ്ട്.
2011-2012 വർഷത്തിൽ ഇവരുടെ രാഷ്ട്രീയ ജീവിതത്തിൽ വലിയ വിവാദമുണ്ടായ അഴിമതി ആരോപണമുണ്ടായി.
പൊതു ഖജനാവിൽ നിന്നുള്ള പണം മന്ത്രിയും കുടുംബവും ദുരുപയോഗം ചെയ്തുവെന്ന് ആരോപണം ഉയർന്നു.
ഇതേ തുടർന്ന് സെനറ്റർ സ്ഥാനവും മന്ത്രി പദവിയിൽ നിന്നും രാജിവെച്ചു.
2012 മെയ് മാസം, മന്ത്രി നിയമവിരുദ്ധമായി ഒന്നും ചെയ്തിട്ടില്ലെന്ന് അന്വേഷണത്തിൽ വ്യക്തമായി.
യുനൈറ്റ്ഡ് മലായി നാഷണൽ ഓർഗനൈസേഷന്റെ വനിതാ വിഭാഗം അധ്യക്ഷയാണ് ഇവർ.
1953 ആഗസ്റ്റ് 15ന് പാകിസ്താനി മലായി കുടുംബത്തിൽ പെനാൻഗ് എന്ന സ്ഥലത്ത് ജനിച്ചു.
നോർത്തം റോഡ് ഗേൾസ് സ്‌കൂൾ, മദ്രസ തർബിയ ഇസ്‌ലാമിയ എന്നിവിടങ്ങളിൽ പ്രാഥമിക വിദ്യാഭ്യാസം നേടി.
സെന്റ് ജോർജ്‌സ് ഗേൾസ് സ്‌കൂൾ, കോലെജ് തുങ്കു കുർഷിയ എന്നിവിടങ്ങളിലായി  സെക്കണ്ടറി വിദ്യാഭ്യാസം പൂർത്തിയാക്കി.
1976ൽ മലായ സർവ്വകലാശാലയിൽ നിന്ന് നിയമത്തിൽ ഡിസ്റ്റിക്ഷനോടെ ബിരുദം നേടി.
തുടർന്ന് മൂന്ന് വർഷം മജിസ്‌ട്രേറ്റായി സേവനം അനുഷ്ടിച്ചു.
തുടർന്ന് അസിസ്റ്റന്റ് ട്രെഷറി സൊളിസിറ്ററായി നിയമിതയായി.
1980ൽ പബ്ലിക്ക് സർവ്വീസ് സെക്ടറിൽ നിന്ന് വിട്ടുനിന്നു.
തുടർന്ന് സ്വന്തമായി നിയമ കമ്പനി തുടങ്ങി മന്ത്രി പദവിയിൽ
2001ൽ മഹാതിർ മുഹമ്മദ് പ്രധാനമന്ത്രിയായ സമയത്താണ് ഇവർ ആദ്യമായി മന്ത്രിയായത്.
പിന്നീട് അബ്ദുല്ല അഹമ്മദ് ബദവി പ്രധാനമന്ത്രിയായ സമയത്ത് രണ്ടാമതും വനിതാ, കുടുംബ, കമ്മ്യൂണിറ്റി വികസന മന്ത്രിയായി.
2005 ഒക്ടോബർ 16 മുതൽ 2006 ഫെബ്രുവരി വരെ ഫെഡറൽ ടെറിട്ടറീസ് മന്ത്രിയായി.
1995 മുതൽ 2008 വരെ ലെംബ പന്തായി പാർലമെന്റ് മണ്ഡലത്തെ പ്രതിനിധീകരിച്ച് മലേഷ്യൻ പാർലമെന്റിൽ അംഗമായി.
2008ലെ പൊതുതിരഞ്ഞെടുപ്പ് കോലാലമ്പൂരിലെ ലെംബാ പന്തായി മണ്ഡലത്തിൽ നിന്ന് മൽസരിച്ചെങ്കിലും പരാജയപ്പെട്ടു.
മലേഷ്യൻ വനിതാ, കുടുംബ ക്ഷേമ മന്ത്രിയും മൂന്ന് തവണ ഈ മണ്ഡലത്തെ പ്രതിനിധീകരിക്കുകയും ചെയ്ത ശഹ്‌റിസത്ത് അബ്ദുൽ ജലീലിനെ മലേഷ്യൻ മുൻ ഉപപ്രധാനമന്ത്രിയുടെ മകൾ നൂറുൽ ഇസ്സ അൻവർ വൻ ഭൂരിപക്ഷത്തിന് പരാജയപ്പെടുത്തി.
2004ലെ തിരഞ്ഞെടുപ്പിൽ നല്ല മാർജിനിൽ വിജയിച്ച ശഹ്‌റിസത്ത് അബ്ദുൽ ജലീൽ തന്നെ സീറ്റ് നിലനിർത്തുമെന്നായിരുന്നു ആദ്യ റിപ്പോർട്ടുകൾ.
ജനകീയ മന്ത്രിയായിരുന്നു അവർ, 2004ൽ 15,288 വോട്ടിന്റെ ഭൂരിപക്ഷത്തിനായിരുന്നു അവർ ജയിച്ചിരുന്നത്.
എന്നാൽ, 21,728 വോട്ടിന്റെ ഭൂരിപക്ഷത്തിനാണ് 2008ൽ നൂറുൽ ഇസ്സ, ശഹ്‌റിസത്ത് അബ്ദുൽ ജലീലിനെ പരാജയപ്പെടുത്തിയത്.
എന്നാൽ,2013ൽ നടന്ന പൊതുതിരഞ്ഞെടുപ്പിൽ കഷ്ടിച്ചാണ് നൂറുൽ ഇസ്സ അൻവർ ഈ സീറ്റ് നിലനിർത്തിയത്.
1847 വോട്ടിനാണ് നൂറുൽ ഇസ്സ് ഇവിടെ നിന്ന് വിജയിച്ചത്.
1999ലെ പൊതു തിരഞ്ഞെടുപ്പിൽ വളരെ കുറഞ്ഞ ഭൂരിപക്ഷത്തിനാണ് എതിരാളിയായ സൈനുർ സക്കരിയ്യയെ പരാജയപ്പെടുത്തി സീറ്റ് നിലനിർത്തിയത്.
വോട്ടെണ്ണലിൽ വിവാദം ഉണ്ടാകുകയും രണ്ടാമതും വോട്ടെണ്ണിയാണ് ശഹ്‌റിസത്ത് അബ്ദുൽ ജലീലിനെ വിജയിയായി പ്രഖ്യാപിച്ചത്.
Khoo Salma Nasution, Alison Hayes Sehra Yeap Zimbulis: Giving Our Best: The Story of St George's Girls' School, Penang, 1885-2010, Areca Books, 2010
സമീറ മൗസ ഇംഗ്ലീഷ് വിലാസം https://ml.wikipedia.org/wiki/Sameera_Moussa
ആറ്റോമിക് വികിരണത്തിൽ ഡോക്ടറേറ്റ് നേടിയ ഒരു ഈജിപ്ഷ്യൻ ആണവ ഭൗതികശാസ്ത്രജ്ഞയാണ് സമീറ മൗസ (Egyptian Arabic: سميرة موسى‎)(മാർച്ച് 3, 1917 - ഓഗസ്റ്റ് 5, 1952) എല്ലാവർക്കും അനുയോജ്യമായ കുറഞ്ഞ ചിലവിൽ ആണവ സാങ്കേതികവിദ്യ ഉപയോഗിച്ചുള്ള വൈദ്യസഹായം ലഭ്യമാക്കുന്നതിനുവേണ്ടി പ്രവർത്തിക്കുന്ന അവർ ആറ്റോമിക് എനർജി ഫോർ പീസ് കോൺഫറൻസ് സംഘടിപ്പിക്കുകയും "ആറ്റംസ് ഫോർ പീസ്" എന്ന ബാനറിൽ ഒരു അന്താരാഷ്ട്ര കോൺഫറൻസ് സംഘടിപ്പിക്കാൻ സ്പോൺസർ ചെയ്യുന്നതിന് ആഹ്വാനം ചെയ്തിരുന്നു.
കെയ്റോ സർവ്വകലാശാലയിൽ ജോലി ചെയ്യുന്ന ആദ്യ വനിതയായിരുന്നു സമീറ.
ഇതും കാണുക Ali Moustafa Mosharafa Said Bedair അവലംബം പുറം കണ്ണികൾ almasry-alyoum
സമീറ മാഗ്രോൺ ഇംഗ്ലീഷ് വിലാസം https://ml.wikipedia.org/wiki/Samira_Magroun
ടുണീഷ്യൻ നടിയാണ് സമീറ മാഗ്രോൺ (ജനനം: 24 ജനുവരി 1987).
നിരവധി സഹോദരിമാരുണ്ടായിരുന്ന മാഗ്രോണിന്  കുട്ടിക്കാലത്ത് ഒരു അഭിനേത്രിയാകാൻ താൽപ്പര്യമുണ്ടായിരുന്നു.
അവർ നിരവധി പരസ്യങ്ങളിൽ പങ്കെടുത്തിരുന്നുവെങ്കിലും ആ വഴി പിന്തുടർന്നില്ല.
ഹൈസ്കൂൾ വിദ്യാഭ്യാസത്തിനൂശേഷം മാഗ്രോൺ ഇംഗ്ലീഷ് പഠിച്ചു.
പിന്നീട് ഫ്ലൈറ്റ് അറ്റൻഡന്റ് സ്കൂളിൽ ചേർന്ന മാഗ്രോൺ അഭിനയജീവിതം ആരംഭിക്കുന്നതിനുമുമ്പ് നൗവെൽ എയർ ലൈനിലേയ്ക്ക് റിക്രൂട്ട് ചെയ്തു.
2007-ൽ ഡീൽ ഓർ നോ ഡീലിന്റെ ടുണീഷ്യൻ പതിപ്പായ ഡിലൈക് മ്ലാക്കിൽ ഷോ ബിസിനസിൽ മാഗ്രോൺ തുടക്കം കുറിച്ചു.
ഷോ അവസാനിച്ചതിനുശേഷം, സാമി ഫെഹ്രി ജോലി ചെയ്യുന്ന ഒരു പുതിയ സോപ്പ് ഓപ്പറയിൽ അദ്ദേഹവുമായി ബന്ധപ്പെട്ടെങ്കിലും ആദ്യം അദ്ദേഹം അവൾക്ക് ഒരു പ്രധാന വേഷം നൽകിയില്ല.
മാഗ്രോണിന്റെ അഭിനയം ഫെഹ്രിയെ അതിശയിപ്പിച്ചു.
2008-ൽ ആരംഭിച്ച മക്തൂബിലെ സിറിൻ എന്ന കഥാപാത്രത്തിനായി അവരെ തിരഞ്ഞെടുത്തു.
2010-ൽ മാഗ്രോൺ ഗാരേജ് ലെക്രിക്ക് എന്ന ഹാസ്യപരമ്പരയിൽ ലോബ്നയായി അഭിനയിച്ചു.
ഈ വേഷം വാഗ്ദാനം ചെയ്തപ്പോൾ, അത് ഒരു നല്ല അവസരമായതിനാൽ അവർ അത് ഉടനെ സ്വീകരിച്ചു.
2010 സെപ്റ്റംബറിൽ, യാം മഖാദി രചിച്ച റാച്ച ചബാർട്ട്ജി സംവിധാനം ചെയ്ത സിറിയൻ ടിവി പരമ്പര തക്ത് ചാർക്കിയിൽ മാഗ്രോൺ അഭിനയിച്ചു.
ഫുട്‌ബോളർ അഡെൽ ചെഡ്‌ലിയുമായി 2012 ഏപ്രിലിൽ മാഗ്രോൺ വിവാഹനിശ്ചയം നടത്തി.
ചെഡ്‌ലിയുടെ ഒരു മകനെ മാഗ്രോൺ പ്രസവിച്ചു.
വിവാഹമോചനം നേടുന്നതിനു രണ്ടുവർഷം മുമ്പ് ഇരുവരും വിവാഹിതരായി.
2020 മെയ് മാസത്തിൽ മാഗ്രോൺ തന്റെ രണ്ടാമത്തെ കുഞ്ഞ് മകളായ സെയ്‌നയ്ക്ക് ജന്മം നൽകി.
ഫിലിമോഗ്രാഫി സിനിമ 2015 : കരം എൽ-കിംഗ് ഡി ഹാസെം ഫൗഡ എറ്റ് സോഫി ഹദ്ദാദ് ടെലിവിഷൻ തുണിസിയന്നസ് സീരീസ് 2008 - 2014 : മക്തൂബ് ഡി സാമി ഫെഹ്‌രി : സിറിൻ 2010 : ഗാരേജ് ലെക്രിക് ഡി റിദാ ബേഹി : ലോബ്ന 2013 : അല്ലോ മാ ഡി കൈസ് ചേകിർ 2019 : അലി ചൗറെബ് (സൈസൺ 2) ഡി മാഡിഹ് ബെലായ്ദ് എറ്റ് റാബി ടെകാലി : സ്ലൈഖ 2021 : ഇഞ്ചല്ലാഹ് മബ്രൂക്ക് ഡി ബാസെം ഹംറൗയി : ഹസ്ന 2022 : 8, 9, 10, 16, 17 എപ്പിസോഡുകൾക്കുള്ള അതിഥി: ഹാനെൻ, മോമോയുടെ അമ്മ സീരീസ് étrangères 2010 : തഖ്ത് ചാർകി ദേ രച്ചാ ചബർത്ജി 2010 : ധകിരേത് എൽ ജസ്സാദ് ഡി നജ്ദത്ത് ഇസ്മായിൽ അൻസൂർ 2015 : ബാദ് എൽ ബെദയ ഡി അഹമ്മദ് ഖാലിദ് മൂസ 2016 : വാദ് ഡി ഇബ്രാഹിം ഫഖർ Émissions 2007 : ഡ്ലീലെക് മ്ലാക്ക് സർ ടുണീഷ്യ 7 2014 : ടാക്സി 2 സർ നെസ്മ അവലംബം പുറംകണ്ണികൾ Samira Magroun at the Internet Movie Database സമീറ മാഗ്രോൺ ഇൻസ്റ്റാഗ്രാമിൽ
സമീറ ഗുട്ടോക്ക് ഇംഗ്ലീഷ് വിലാസം https://ml.wikipedia.org/wiki/Samira_Gutoc
ഒരു ഫിലിപ്പിനോ പത്രപ്രവർത്തകയും പരിസ്ഥിതി പ്രവർത്തകയും വനിതാ അഭിഭാഷകയും നിയമസഭാംഗവുമാണ് സമീറ അലി ഗുട്ടോക്-ടോമാവിസ്.
മുസ്‌ലിം മിൻഡാനാവോയിലെ സ്വയംഭരണ പ്രദേശത്തിന്റെ പ്രാദേശിക നിയമസഭയിലെ അംഗമായും ബാങ്‌സാമോറോ അടിസ്ഥാന നിയമം തയ്യാറാക്കാൻ ചുമതലപ്പെടുത്തിയ ബാങ്‌സാമോറോ ട്രാൻസിഷൻ കമ്മീഷൻ അംഗമായും അവർ സേവനമനുഷ്ഠിച്ചു.
ഏഷ്യ-പസഫിക് പീസ് റിസർച്ച് അസോസിയേഷനുമായി ബന്ധപ്പെട്ട ഏഷ്യൻ പീസ് അലയൻസ് സ്ഥാപകയാണ്.
ഏഷ്യൻ മുസ്‌ലിം ആക്ഷൻ നെറ്റ്‌വർക്കിനായി എഴുതുന്ന അവർ മറാവി യുദ്ധത്തിൽ നിന്ന് പലായനം ചെയ്ത സാധാരണക്കാരെ സഹായിക്കുന്നതും സാധാരണക്കാർക്ക് ദുരിതാശ്വാസ പ്രവർത്തനങ്ങൾ വാഗ്ദാനം ചെയ്യുന്നതുമായ സന്നദ്ധ സംഘടനയായ റാനാവോ റെസ്ക്യൂ ടീം സ്ഥാപിച്ചു.
മറാവി സിറ്റിയിൽ താമസിക്കുന്ന അവർ മറാനാവോ വംശജരും ഇസ്ലാമിന്റെ അനുയായിയുമാണ്.
2019 മെയ് മാസത്തിൽ ലിബറൽ പാർട്ടിയുടെ ഓട്‌സോ ഡയററ്റ്‌സോ ടിക്കറ്റിന് കീഴിൽ 2019 ഫിലിപ്പൈൻ സെനറ്റ് തിരഞ്ഞെടുപ്പ് വേളയിൽ അവർ ഫിലിപ്പൈൻ സെനറ്റിൽ ഒരു സ്ഥാനത്തേക്ക് മത്സരിച്ചു.
സമീറ ഫിലിപ്പീൻസ് ഡിലിമാൻ യൂണിവേഴ്സിറ്റിയിൽ നിന്ന് ബ്രോഡ്കാസ്റ്റ് കമ്മ്യൂണിക്കേഷനിൽ ബിരുദം നേടി.
യുപി മുസ്ലിം സ്റ്റുഡന്റ്സ് അസോസിയേഷന്റെയും മെട്രോ മനില-വൈഡ് മുസ്ലിം യൂത്ത് ആൻഡ് സ്റ്റുഡന്റ്സ് അലയൻസിന്റെയും പ്രസിഡന്റായി.
യുപി ഡിലിമാനിലെ യൂണിവേഴ്സിറ്റി ഓഫ് ഫിലിപ്പൈൻസ് സെന്റർ ഫോർ ഇന്റർനാഷണൽ സ്റ്റഡീസിൽ നിന്ന് ഇന്റർനാഷണൽ സ്റ്റഡീസിൽ ബിരുദാനന്തര ബിരുദം കരസ്ഥമാക്കിയ അവർ 2006 ൽ അരെല്ലാനോ യൂണിവേഴ്സിറ്റി സ്കൂൾ ഓഫ് ലോയിൽ നിന്ന് നിയമ ബിരുദം നേടി.
മിൻഡാനാവോയിലെ നിയമനിർമ്മാണ പ്രവർത്തനങ്ങൾ
ഗുട്ടോക്-ടോമാവിസ് മുസ്‌ലിം മിൻഡാനാവോയിലെ സ്വയംഭരണ പ്രദേശത്തിന്റെ പ്രാദേശിക നിയമസഭയിലെ അംഗമായും ബാങ്‌സാമോറോ അടിസ്ഥാന നിയമം തയ്യാറാക്കാൻ ചുമതലപ്പെടുത്തിയ ബാങ്‌സാമോറോ ട്രാൻസിഷൻ കമ്മീഷൻ അംഗമായും പ്രവർത്തിച്ചിട്ടുണ്ട്.
2019 സെനറ്റോറിയൽ തിരഞ്ഞെടുപ്പ്
2018 ഒക്ടോബർ 11 ന് ഗുട്ടോക്-ടോമാവിസ് ഫിലിപ്പൈൻസിൽ നടക്കാനിരിക്കുന്ന 2019 മെയ് തിരഞ്ഞെടുപ്പിൽ സെനറ്റർ സ്ഥാനാർത്ഥിത്വം പ്രഖ്യാപിക്കുകയും ഫയൽ ചെയ്യുകയും ചെയ്തു.
ഭരണകക്ഷിക്കെതിരായ പ്രതിപക്ഷ സഖ്യമായ ഒറ്റ്സോ ഡയററ്റ്സോ എന്ന രാഷ്ട്രീയ സംഘത്തിലെ അംഗമാണ് അവർ.
സമാധാന വിദ്യാഭ്യാസം, വിവാഹമോചനം, മുസ്ലീം അവകാശങ്ങൾ, സ്ത്രീകളുടെ അവകാശങ്ങൾ, കുട്ടികളുടെ അവകാശങ്ങൾ എന്നിവയ്ക്കുള്ള അജണ്ട അവർ സൂചിപ്പിച്ചു.
ക്രിമിനൽ ഉത്തരവാദിത്തത്തിന്റെ ഏറ്റവും കുറഞ്ഞ പ്രായം കുറയ്ക്കുന്നതിനെതിരായ അവർ ലിബറൽ പാർട്ടിക്കൊപ്പം മിൻഡാനാവോയിൽ നടന്നുകൊണ്ടിരിക്കുന്ന ആയോധന നിയമത്തിനെതിരെയും നിലപാട് സ്വീകരിച്ചു.
2019 ജൂലൈ 19 ന് പി‌എൻ‌പി-ക്രിമിനൽ ഇൻവെസ്റ്റിഗേഷൻ ആൻഡ് ഡിറ്റക്ഷൻ ഗ്രൂപ്പ് (സി‌ഐ‌ഡി‌ജി) ഗുട്ടോക്കിനും മറ്റ് പ്രതിപക്ഷ അംഗങ്ങൾക്കുമെതിരെ "രാജ്യദ്രോഹം, സൈബർ അപകീർത്തിപ്പെടുത്തൽ, അപകീർത്തിപ്പെടുത്തൽ, എസ്റ്റാഫ, ഒരു കുറ്റവാളിയെ പാർപ്പിക്കൽ, നീതി തടസ്സപ്പെടുത്തൽ" എന്നീ കുറ്റങ്ങൾ ചുമത്തി.
സമീപകാല കരിയർ
ഗുട്ടോക്-ടോമാവിസ് നിലവിൽ ഫിലിപ്പൈൻ ബിസിനസ് ആന്റ് ന്യൂസിലെ ഒരു കോളമിസ്റ്റാണ്.
"എ ഗേൾ ഫ്രം മറാവി" എന്ന കോളം ശീർഷകം എല്ലാ ശനിയാഴ്ചയും പ്രസിദ്ധീകരിക്കുന്നു.
ആക്റ്റിവിസത്തിന് ഐക്യരാഷ്ട്ര വികസന പരിപാടി 2018 ലെ എൻ-പീസ് അവാർഡ് ഗുട്ടോക്-ടോമാവിസിന് ലഭിച്ചു.
ഓക്സ്ഫോർഡ് സെന്റർ ഫോർ ഇസ്ലാമിക് സ്റ്റഡീസിൽ നിന്ന് ഫെലോഷിപ്പും ലഭിച്ചു.
അവലംബം പുറംകണ്ണികൾ Samira Gutoc's official senatorial campaign Facebook page
സമീറ അസ്സാം ഇംഗ്ലീഷ് വിലാസം https://ml.wikipedia.org/wiki/Samira_Azzam
പലസ്തീനിയൻ എഴുത്തുകാരിയും വിവർത്തകയും റേഡിയോ അവതാരകയുമായിരുന്നു സമീറ അസ്സാം ( English : Samira Azzam )
തന്റെ ചെറുകഥാ സമാഹാരങ്ങളുടെ പേരിലാണ് ഇവർ അറിയപ്പെടുന്നത്.
1948ലെ പലസ്തീൻ യുദ്ദ സമയത്ത് കുടുംബ സമേതം പലസ്തീനിൽ നിന്ന് പലായനം ചെയ്തു.
ഇക്കാലയളവിലെ പലസ്തീനിയൻ സംഭവങ്ങളാണ് അവരുടെ ചെറുകഥകളിൽ പ്രതിഫലിച്ചിരുന്നത് .
ഇവരുടെ ആദ്യ ചെറുകഥാ സമാഹാരമായ സ്മാൾ തിങ്‌സ് (ചെറിയ കാര്യങ്ങൾ) 1954 ൽ പുറത്തിറങ്ങി.
പലസ്തീൻ സമൂഹത്തിൽ സ്ത്രീകളുടെ പങ്കാണ് ഈ കഥകൾ പരിശോധിക്കുന്നത്.
1959ൽ ബെയ്‌റൂത്തിലേക്ക് തിരിച്ചു വന്നതിന് ശേഷം, മറ്റു പലസ്തീനിയൻ സാമൂഹിക വിഷയങ്ങളാണ് അവരുടെ കഥയ്ക്ക് ഇതിവൃത്തമായത്.
1927 സെപ്തംബർ 13ന് പലസ്തീനിലെ അക്രെയിൽ ഒരു ഒർത്തഡോക്‌സ് ക്രിസ്ത്യൻ കുടുംബത്തിൽ ജനിച്ചു.
അക്രെയിൽ നിന്ന് പ്രാഥമിക വിദ്യാഭ്യാസവും ഹൈഫയിൽ നിന്ന് ഹൈസ്‌കൂൾ വിദ്യാഭ്യാസവും പൂർത്തിയാക്കി.
16ാം വയസ്സിൽ സ്‌കൂൾ അധ്യാപികയായി.
ഇക്കാലയളവിൽ പലസ്തീൻ പത്രങ്ങളിൽ കോസ്റ്റൽ ഗേൾ എന്ന പേരിൽ ലേഖനങ്ങൾ എഴുതാൻ ആരംഭിച്ചു.
1948ൽ കുടുംബ സമേതം ലെബനാനിലേക്ക് കുടിയേറി.
രണ്ടു വർഷത്തിന് ശേഷം ഇറാഖിലെ ഒരു ഗേൾസ് സ്‌കൂളിൽ പ്രധാന അധ്യാപികയായി നിയമിതയായി.
ഇക്കാലയളവിൽ നിയർ ഈസ്റ്റ് ഏഷ്യ ബ്രോഡ്കാസ്റ്റിങ് കമ്പനിക്ക് വേണ്ടി റേഡിയോ അവതാരകയായി.
1959 ഡിസംബർ 24ന് അദിബ് യൂസഫ് ഹസൻ എന്നയാളെ വിവാഗഹം ചെയ്തു.
1960കളിൽ രാഷ്ട്രീയ പ്രവർത്തന മേഖലയിൽ സജീവമായി.
1967 ഓഗസ്റ്റ് എട്ടിന് ഹൃദയാഘാതം മൂലം മരണപ്പെട്ടു അവലംബം
സമീരൻ നണ്ടി
ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഇന്ത്യൻ ഗ്യാസ്ട്രോഇന്റസ്റ്റൈനൽ സർജൻ, മെഡിക്കൽ അക്കാദമിക്, എഴുത്തുകാരൻ, ഗ്യാസ്ട്രോ ഇന്റസ്റ്റൈനൽ സർജറി വിഭാഗം മുൻ മേധാവി ഒക്കെയാണ് സമീരൻ നണ്ടി .
കേംബ്രിഡ്ജ് യൂണിവേഴ്‌സിറ്റി , ലണ്ടൻ യൂണിവേഴ്‌സിറ്റി , ഹാർവാർഡ് യൂണിവേഴ്‌സിറ്റി എന്നിവിടങ്ങളിലെ ഫാക്കൽറ്റിയിലെ മുൻ അംഗമായ അദ്ദേഹം നാഷണൽ മെഡിക്കൽ ജേണൽ ഓഫ് ഇന്ത്യ , ട്രോപ്പിക്കൽ ഗ്യാസ്ട്രോഎൻട്രോളജി എന്നിവയുടെ സ്ഥാപക എഡിറ്ററാണ്.
ഇന്ത്യ സർക്കാർ അദ്ദേഹത്തെ 1985 -ൽ നാലാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മശ്രീ നൽകി ആദരിച്ചു.
കേംബ്രിഡ്ജ് യൂണിവേഴ്സിറ്റിയിലും ലണ്ടനിലെ ഗൈസ് ഹോസ്പിറ്റലിലും വൈദ്യശാസ്ത്രത്തിൽ ബിരുദ പഠനം നടത്തിയ നണ്ടി ഹമ്മർസ്മിത്ത് ഹോസ്പിറ്റലിൽ റെസിഡൻസി പൂർത്തിയാക്കി.
ഗൈസ് ഹോസ്പിറ്റൽ, അഡൻ‌ബ്രൂക്ക് ഹോസ്പിറ്റൽ, ഹമ്മർ‌സ്മിത്ത് ഹോസ്പിറ്റൽ, ബോസ്റ്റണിലെ മസാച്യുസെറ്റ്സ് ജനറൽ ഹോസ്പിറ്റൽ എന്നിവിടങ്ങളിൽ ശസ്ത്രക്രിയാ പരിശീലന പരിപാടികൾ തുടർന്നു.
വിദേശത്ത് താമസിക്കുമ്പോൾ കേംബ്രിഡ്ജ് യൂണിവേഴ്സിറ്റി, ലണ്ടൻ യൂണിവേഴ്സിറ്റി, ഹാർവാർഡ് യൂണിവേഴ്സിറ്റി എന്നിവിടങ്ങളിൽ അദ്ധ്യാപകനായി ജോലി ചെയ്തു.
1975 ൽ ഇന്ത്യയിൽ തിരിച്ചെത്തിയ അദ്ദേഹം ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഫാക്കൽറ്റി അംഗമായി ചേർന്നു.
1996 ൽ അദ്ദേഹത്തിന്റെ വിരമിക്കൽ വരെ അവിടെ താമസിച്ചു.
എയിംസിൽ ഗ്യാസ്ട്രോ ഇന്റസ്റ്റൈനൽ സർജറി, കരൾ മാറ്റിവയ്ക്കൽ വകുപ്പ് സ്ഥാപിക്കാൻ അദ്ദേഹം അവിടെ സഹായിച്ചു, അതിൽ അദ്ദേഹം സ്ഥാപക പ്രൊഫസറായിരുന്നു.
1996 ൽ ദില്ലിയിലെ സർ ഗംഗാ റാം ആശുപത്രിയിൽ ചേർന്നു.
അവിടെ സർജിക്കൽ ഗ്യാസ്ട്രോഎൻട്രോളജി, കരൾ മാറ്റിവയ്ക്കൽ വകുപ്പിന്റെ എമെറിറ്റസ് കൺസൾട്ടന്റാണ്.
1996-2005 കാലഘട്ടത്തിൽ 241 കരൾ ഓപ്പറേഷനുകൾ നടത്തിയതിനെ അദ്ദേഹം നയിച്ചു, അതിന്റെ വിശദാംശങ്ങൾ Two hundred and forty-one consecutive liver resections: an experience from India എന്ന ഒരു മെഡിക്കൽ പേപ്പറിൽ പ്രസിദ്ധീകരിച്ചു.
നാഷണൽ മെഡിക്കൽ ജേണൽ ഓഫ് ഇന്ത്യ , ട്രോപ്പിക്കൽ ഗ്യാസ്ട്രോഎൻട്രോളജി എന്നിവയുടെ സ്ഥാപക എഡിറ്ററും നിലവിലെ മെഡിസിൻ റിസർച്ച് ആൻഡ് പ്രാക്ടീസിന്റെ നിലവിലുള്ള എഡിറ്ററുമാണ് നണ്ടി.
സർ ഗംഗാ റാം ആശുപത്രിയിലെ അക്കാദമിക് വിഭാഗത്തിന്റെ കോ-ചെയർമാനാണ്.
ഇന്ത്യൻ ജേണൽ ഓഫ് മെഡിക്കൽ എത്തിക്സുമായി അതിന്റെ എഡിറ്ററായും Edpulseline.com എന്നതിന്റെ ഉപദേശക സമിതി അംഗമായും ബന്ധപ്പെട്ടിരിക്കുന്നു.
എഡിൻബർഗിലെ റോയൽ കോളേജ് ഓഫ് സർജൻസിന്റെയും എഡിൻബർഗിലെ റോയൽ കോളേജ് ഓഫ് ഫിസിഷ്യൻസിന്റെയും ഫെലോ ആണ്.
റിസർച്ച് ഗേറ്റ് 190 ഉം ഗൂഗിൾ സ്കോളർ 320 ഉം പട്ടികപ്പെടുത്തിയ നിരവധി ലേഖനങ്ങളും മെഡിക്കൽ പേപ്പറുകളും വഴി അദ്ദേഹത്തിന്റെ ഗവേഷണ കണ്ടെത്തലുകൾ രേഖപ്പെടുത്തിയിട്ടുണ്ട്.
അപൂർവവും സങ്കീർണ്ണവുമായ രോഗങ്ങൾ ബാധിച്ച രോഗികൾക്ക് മാർഗ്ഗനിർദ്ദേശം നൽകുന്നതിൽ ഏർപ്പെട്ടിരിക്കുന്ന പ്രശസ്ത മെഡിക്കൽ സ്പെഷ്യലിസ്റ്റുകൾ അടങ്ങുന്ന ഒരു മെഡിക്കൽ ഉപദേശക സംഘടനയായ മെഡി കൗൺസലിന്റെ ഉപദേശക സമിതിയിലെ അംഗമായി നണ്ടി സേവനമനുഷ്ഠിക്കുന്നു.
എൻ‌ഡി‌ടി‌വി നെറ്റ്‌വർക്കിന്റെ ആഭിമുഖ്യത്തിൽ പ്രവർത്തിക്കുന്ന ഒരു ഓൺലൈൻ കൺസൾട്ടേഷൻ ഫോറമായ DoctorNDTV.
Com യുടെ 290 സ്പെഷ്യലിസ്റ്റുകളുടെ ടീമിന്റെ ഭാഗമാണ്.
വെബ്‌സൈറ്റിന് പ്രതിമാസം ശരാശരി 400 ദശലക്ഷം കാഴ്‌ചകളും 3600 അന്വേഷണങ്ങളും ഉണ്ടെന്ന് റിപ്പോർട്ടുചെയ്യുന്നു.
മനുഷ്യാവയവങ്ങളുടെ വ്യാപാരം നിയമവിരുദ്ധമാക്കുകയും മസ്തിഷ്കമരണം ഇന്ത്യയിലെ മരണത്തിന്റെ ഒരു രൂപമായി അംഗീകരിക്കുകയും ചെയ്ത ട്രാൻസ്പ്ലാൻറേഷൻ ഓഫ് ഹ്യൂമൻ ഓർഗൻസ് ആക്റ്റ് 1994 ന് പിന്നിലും അദ്ദേഹത്തിന്റെ സംഭാവനകൾ റിപ്പോർട്ട് ചെയ്യപ്പെടുന്നു.
1985 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി.
സാമൂഹിക ആക്ടിവിസം